İzahetmə |  |  |  | MÜASİR XƏRİTƏLƏR NECƏ TƏRTİB EDİLİR? |

N.Nərimanov rayonunun planı Nərimanov rayonunun planında tıxacların göstərilməsi | Peykdən çəkilmiş şəkillər kartoqrafiya, geologiya, ekologiya, meteorologiya və digər elm sahələrində istifadə edilir. Bu şəkillərdən həmçinin tikinti, nəqliyyat, müdafiə və təhlükəsizlik məqsədləri, o cümlədən müşahidə, sərhəd nəzarəti, müxtəlif təbii fəlakətlər və s. zamanı baş verən dəyişiklikləri aşkar etmək üçün dəqiq məlumatlar əldə etmək olar. Müasir dövrdə peykdən çəkilmiş şəkillər ərazinin planının tərtib edilməsi və xəritəçəkmə işlərində (kartoqrafik təsvirlərin yaradılmasında) əsas mənbədir. Şəkillərin miqyasını böyütmək və kiçiltməklə ərazidə olan küçələri, fərdi evləri və eləcə də müxtəlif obyektləri daha ətraflı araşdırmaq mümkündür. Hazırda müxtəlif məlumatlarla zəngin xəritələri yaratmaq üçün CİS-dən istifadə edilir. CİS (Coğrafi İnformasiya Sistemi) məkana dair məlumatları qəbul edən, saxlayan, emal edən və vizual olaraq təqdim edən informasiya sistemidir.

Fəaliyyət

1 | N.Nərimanov rayonunun A planı və CİS-in köməyi ilə tərtib edilmiş B planını müqayisə edin. a) Planda əlavə olaraq hansı məlumat təsvir edilmişdir? b) Nə üçün bəzi yollar qırmızı rənglərlə boyanmışdır? c) Şərti işarələrdəki qırmızı işarəni (✔) silsəniz, xəritədə hansı dəyişiklik baş verər? d) 30-cu səhifənin C şəklində təsvir edilən plana əsasən Sənan adi marşrutla getməlidir, yoxsa başqa marşrut seçməsi daha məqsədəuyğundur?