BÖLMƏ 3 | Çöl tədqiqatı |

Dəyərləndirmə
1 Argentinanın Rosario şəhərindəki orta məktəb şagirdləri Parana çayının sahilində çöl tədqiqatı aparmağı planlaşdırdılar. Çay sahilində yerləşən Melinkuye gölü Paranadan bir neçə metr aralıda yerləşir. Göldən heç bir çay başlamır. Şagirdlər Parana çayı ilə Melinkuye gölündəki canlı aləmi müqayisə etmək istədilər. Onlar belə bir tədqiqat sualı qoydular: "Çay və sahildəki gölün canlı aləmi bir-birindən necə fərqlənir?"
a) Tədqiqat planını tərtib etmək üçün Rosario məktəblilərinə hansı təkliflər verə bilərsiniz?
b) B şəklinə əsasən onlar hansı tədqiqat alətlərindən istifadə etməlidirlər?
c) Onlar toplanılmış məlumatları necə təhlil etməlidirlər?
d) Cədvələ əsasən çay və gölü müqayisə edin. Tədqiqat sualına necə cavab verə bilərsiniz?

Çay
Nümunə nömrəsi | Tordan toplanan nümunələr
1 | qum, yarpaq qalıqları
2 | çınqıl, qurd
3 | qamış parçası, xırda daşlar
4 | mamırlı daş, kiçik balıq
Göl
Nümunə nömrəsi | Tordan toplanan nümunələr
1 | yosun, qurd
2 | qum, mamırlı daş
3 | xırda daşlar, qurbağa
4 | yosun, çınqıl

e) Tədqiqat zamanı hansı təhlükəsizlik qaydalarına əməl olunmalıdır?
f) Alınan nəticənin təqdimatını hazırlayın.
LAYİHƏ
* Yaşadığınız yerdə hansı problemləri həll etmək üçün çöl tədqiqatı apara bilərsiniz? Problemlərdən ən aktual olanı ilə bağlı tədqiqat planı hazırlayın. Problemin həlli üçün hansı quruma müraciət edə bilərsiniz?