Dərinləşdirmə |  |  |  | COĞRAFİ İNFORMASİYA SİSTEMLƏRİNDƏN HARADA İSTİFADƏ OLUNUR? |

| CİS-dən müxtəlif sahələrdə geniş istifadə olunur. Hazırda insanların müəyyən bir hissəsi çatdırılma xidmətlərindən geniş istifadə edir. Kuryerlər məktub və sənədlərin, aptekdən dərmanların, restorandan yeməklərin, sifariş olunan malların, müxtəlif hədiyyələrin və s. çatdırılması üzrə ixtisaslaşmışlar. Sifarişlərin dəqiq və vaxtında çatdırılması üçün

smartfonların proqramındakı naviqatorda ünvanı yazmaq kifayətdir. Müasir mobil tətbiqlər CİS-dən istifadə etməklə yoldakı tıxac və təmir edilən hissələri müəyyən edir, sonra isə ən uyğun marşrutu təklif edir.

Təcili yardıma (103) zəng edərək və ya taksi sifariş verərək nömrəni yığıb ünvanı deyirik. Operator məlumatları sistemə daxil edir. Olduğumuz məkan CİS vasitəsilə dərhal tapılır. Xəritədə həmçinin təcili yardım və ya taksi maşınlarının həmin anda harada olduğu da bilinir. Operator ən yaxında olan avtomobillə əlaqə saxlayır və onu bizim qeyd etdiyimiz ünvana yönəldir. |

|  | Google Earth sadə CİS tətbiqidir. O, peyk şəkillərini, foto şəkilləri və 3D təsvirlərini öyrənməyə imkan verir. Bu proqramla Yer səthini tədqiq etmək, yüksək dağları, geniş səhraları, Antarktidanın buzlaqlarını, böyük şəhərləri və bizim istədiyimiz digər məkanları da “görmək” mümkündür. Təsviri böyütməklə yaşadığımız küçəni, hətta evimizi də tapmaq olar.

Fəaliyyət

1 | Mətnlərə əsasən CİS haqqında iki fikrə münasibət bildirin. a) CİS düzgün qərar qəbul etməyə kömək edir. b) “CİS insanlara işlərini daha səmərəli yerinə yetirməyə kömək üçün lazımdır”. Bu fikirlərlə razısınızsa, cavablarınızı əsaslandırın.
2 | A və B təsvirlərinə əsasən kağız xəritələrlə CİS-də hazırlanan rəqəmsal xəritələri müqayisə edin. Hansı daha əlverişlidir? Səbəblərini izah edin.
3 | Başqa ölkəyə səyahət etmək üçün nədən istifadə edərdiniz: dünya xəritəsindən, yoxsa peyk görüntülərindən? Fikrinizi əsaslandırın.
4 | Google Earth proqramından nə üçün istifadə etmək olar? Nümunələr göstərin.
5 | Google Earth proqramından istifadə etməklə Yer ətrafında "səyahət"ə çıxın. Yaşadığınız ünvanı tapmağa çalışın.