BÖLMƏ 3 | Çöl tədqiqatı |

| Tədqiqat planının tərtib edilməsi Tədqiqatı həyata keçirməzdən əvvəl görüləcək işlərin ardıcıl planlaşdırılması mərhələsidir. Bu planlaşdırmaya tədqiqatın aparılacağı ərazinin dəqiq yeri, zamanı, iştirakçıların sayı, istifadə olunacaq cihaz və alətlər, təhlükəsizlik tədbirləri və s. aiddir.
| Məlumatın toplanması Tədqiqat aparmaq istədiyimiz əraziyə aid məlumatların nümunələr, şəkillər, müşahidələr, ölçmə işləri, müsahibələr və s. üsullarla toplanması mərhələsidir. Bu mərhələyə çayın en kəsiyinin ölçülməsi, hava şəraitinin müşahidəsi, küçədəki tıxacların intensivliyinin müəyyən edilməsi və s. aiddir.
| Tədqiqat apararkən məlumatlar iki mənbədən toplana bilər. 1. Birinci mənbə: tədqiqat ərazisindən toplanan ilkin məlumatlardır. Məsələn, çayın dərinliyinin ölçülməsi, şəxsi çəkilən şəkil və ya video materiallar, müsahibələr, anket-sorğular və s. 2. İkinci mənbə: digər mənbələrdən əldə olunan, lakin tədqiqatçı tərəfindən istifadə edilən ikinci dərəcəli məlumatlardır. Məsələn, əhali sayına aid statistika, hava şəraitinə aid məlumatlar, xəritələr, internet saytları və s.

4 | B və C şəkillərinə əsasən sualları cavablandırın: a) B və C şəkillərində şagirdlərin gördükləri işlər arasında hansı fərqlər var? b) B şəklində şagirdlər tədqiqat planı tərtib edərkən hansı təhlükəsizlik qaydalarına riayət edirlər?
5 | D şəklinə əsasən sualları cavablandırın: a) Şəkildə hansı növ mənbələr təsvir olunmuşdur? b) X, Y, Z təsvirlərini aşağıdakılarla uyğunlaşdırın: ı – qrafik ıı – dairəvi diaqram ııı – sütunlu diaqram
6 | C şəklini hansı növ mənbəyə aid edə bilərsiniz?