İzahetmə |  |  |  | SƏMANI SEYR EDƏRKƏN NƏLƏRİ GÖRÜRÜK? |

Bizim qalaktikanın quruluşu Kainat – sonsuz sayda müxtəlif forma və ölçüləri olan qalaktikalardan ibarət məkandır. Bizim qalaktika onlardan biridir. Onu "Süd yolu" adlandırırlar. Türk xalqları arasında bizim qalaktikaya "Samanyolu" da deyirlər. Bizim qalaktika digər qalaktikalar kimi milyonlarla ulduz, planet, asteroid, kosmik toz və digər səma cisimlərindən təşkil olunmuşdur. Günəş bizim qalaktikadakı ulduzlardan biridir. | Bizim qalaktika Kainatın yaranması haqqında müxtəlif fərziyyələr var. Tədqiqatçıların əksəriyyəti bu fikirdədir ki, kainatın başlanğıc nöqtəsi mövcuddur. Bu, “Böyük partlayış”dır. “Böyük partlayış” (“Big Bang“) kainatın yaranışı hesab edilən kosmik partlayışdır. Kainatın inkişaf mərhələləri Günəş Günəş – özündən işıq və istilik şüalandıran səma cismidir. Ətrafındakı planetlərlə birgə, Günəş qalaktika mərkəzi ətrafında fırlanır. O, Yerdən təqribən 110 dəfə böyükdür. Onun mərkəzində temperatur 16 milyon dərəcə olduğu halda, sət hində bu göstərici 6000°C-yə bərabərdir. Günəşdən ayrılan enerjinin çox cüzi hissəsi Yerə çatır. Günəş Yerdə həyatın mənbəyidir. O həm canlı, həm də cansız təbiətə təsir edir.

Fəaliyyət

1 | A şəklinə əsasən suallara cavab verin. a) "Böyük partlayış"dan keçən dövr ərzində kainat necə inkişaf etmişdir? b) Kainatın inkişafını neçə mərhələyə ayırmaq olar? d) Ulduzlar, yoxsa planetlər daha tez yaranıb?
2 | Günəşdən gələn enerjinin miqdarı indikindən daha çox olsaydı, Yerdə hansı dəyişikliklər baş verərdi?
3 | C şəklinə və mətnə əsasən Günəşin nə vaxtsa "sönə" biləcəyinə aid fərziyyələrinizi müzakirə edin.
4 | Günəş olmadan Yeri necə təsəvvür edirsiniz?