|  | Mövzu
| BÖLMƏ 2 | # 2.2
| # MƏKANIN KODLAŞDIRILMASI

Dərsə başlarkən |  |

Qobustanda qayaüstü təsvirlər | Tayfalara aid damğalar | Kodlaşdırmanın yaşı, demək olar ki, bəşəriyyətin yaşı qədərdir. Ən qədim dövrlərdə insanların bir-birinə xəbər ötürmək üçün istifadə etdikləri işarələr, damğalar kodlaşdırmanın ilk elementləridir.

Rəqəmlər, yol nişanları, bürclərin işarələri, hərflər, musiqi notları və s. kodlaşdırılmış məlumatlardır. Kodlaşdırma üçün qəbul olunan işarələr beynəlxalq təşkilatlar tərəfindən təsdiqlənir və dünyanın çox ölkələrində tətbiq edilir.

musiqi notları | əlifba | yol nişanları | ədədlər

Fəaliyyət

1 | Kodlaşdırmanın hansı əhəmiyyəti var?
2 | Səslər, ədədlər, yol hərəkəti qaydaları kodlaşdırılmasaydı, nə baş verərdi?
3 | A, B, C, D, E və F təsvirlərindən əlavə, kodlaşdırmaya daha hansı nümunələr göstərə bilərsiniz?
4 | B şəklində istifadə olunan damğalar müasir dövrdə nə ilə əvəz olunmuşdur?