Dərinləşdirmə |  |  |  |  | MƏKTƏB ƏRAZİSİNDƏ ÇÖL TƏDQİQATINI NECƏ APARMAQ OLAR?

Ərazinin zibillənməsi bir çox mənfi hallara səbəb ola bilər. Zibil mikrob mənbəyidir. Milçək, ağcaqanad kimi həşəratları və gəmiriciləri cəlb edir, quşlara və digər canlılara zərər verir, üfunət

qoxusu yayır, ərazini səliqəsiz göstərir və xoşagəlməz təəssürat yaradır. Ona görə şagirdlər məktəb ərazilərində zibil problemini araşdırmaq və aradan qaldırmaq məqsədilə çöl tədqiqatı aparmaq qərarına gəldilər. Tədqiqat sualı: “Məktəb həyətini təmiz saxlamaq üçün nə etməliyik?” Əvvəlcə tədqiqat rəhbəri şagirdlərlə birlikdə plan hazırladı. Şagirdlər ərazilər üzrə qruplara bölündü və hər qrupa uyğun ərazini tədqiq etmək tapşırıldı. Onlar tədqiqat aparmaq üçün lazım olan alətləri müəyyən etdilər. Şagirdlər tədqiqat zamanı məlumatları qeyd etmək üçün qələm, pozan, qovluq, həmçinin zibil torbası, əlcək və s. alətlər əldə etdilər. Onlar məktəb ərazisinin planını tərtib etdilər və hər bir qrupa müəyyən ərazini tədqiq etmək tapşırıldı. |  | Tədqiqatın planlaşdırılması Qrup üzvləri uyğun ərazilərdə fəaliyyətə başladılar. Onlar ərazidən lazımi məlumatlar toplamalı idilər. Bunun üçün qrup üzvləri uyğun cədvəl hazırlayaraq məlumatları bu cədvələ qeyd etdilər.

Məktəb ərazisinin planı |  |
Tullantı tapılan ərazi | Plastik qab | Ərzaq tullantıları | Digər tullantılar
I qrup | 14 | 7 | 6
II qrup | 7 | 9 | 7
III qrup | 2 | 4 | 5
IV qrup | 0 | 1 | 1 C
Toplanmış nümunələr cədvəli

Daha sonra onlar toplanan məlumatları bir cədvəldə birləşdirdilər (cədvəl C). Beləliklə, məlumatlar təhlil edilərək nəticələr çıxarıldı və problemin həlli üçün məktəb rəhbərliyinə təqdim olundu.
Fəaliyyət

1 | C cədvəlini təhlil edin. a) Cədvəl tədqiqat sualına uyğundurmu? Fikrinizi əsaslandırın. b) Tədqiqatın aparılma mərhələlərini sadalayın. c) Sizcə, şagirdlər problemin həlli üçün məktəb rəhbərliyinə hansı təklifləri təqdim etdilər? d) Tədqiqat zamanı şagirdlər daha hansı tədqiqat alətlərindən istifadə edə bilərdilər?
2 | Tədqiqatı planlaşdıran zaman nələrə diqqət etmək lazımdır?
3 | Məktəb bağçasında çöl tədqiqatı aparmaq nəzərdə tutulur. a) Hansı tədqiqat sualını qoyardınız? a) Sualınıza uyğun olaraq B planına hansı əlavələr edərdiniz?