|  | Mövzu
| BÖLMƏ1 | # 1.2
| # MƏKANIN MİQYASI

Dərsə başlarkən |  |

Lahorda çirkli hava şəraiti | Yer kürəsində havanın keyfiyyətinə nəzarət edən şirkətlərdən birinin hesabatına görə, 2022-ci ildə dünya əhalisinin təxminən 90%-i sağlamlıq üçün ziyanlı olan hava çirklənməsi ilə üzləşib. Hesabatda 2022-ci ildə ən çox çirklənmiş məkan Pakistanın Lahor şəhəri müəyyən edilib. Lahorda havanın çirklənməsi durmadan artır. Çirklənmiş hava şəhəri dumana bürüyür. Nəticədə bəzi hallarda təyyarə uçuşları dayandırılır, böyük yollar bağlanır və vətəndaşların sağlamlığına ciddi ziyan dəyir. Ümumdünya Səhiyyə Təşkilatı şəhər havasının təhlükəli çirklənmə səviyyəsi ilə bağlı bir sıra tövsiyələr də vermişdir. 17 mart 2023-cü il

Lahor şəhəri Pakistanın ikinci ən böyük şəhəridir. Şəhərdə əhalinin sayı 13 milyondan çoxdur. Lahorda havanın çirklənməsi sürətlə artır. Bunun səbəbləri çoxdur: məsələn, avtomobillərin sayının artması, sənaye obyektlərinin çoxluğu, yanacaqla işləyən elektrik stansiyaları, tullantıların miqdarının artması, meşə sahələrinin məhv edilməsi və s. Son illərdə Lahorda magistralların, yeraltı və yerüstü keçidlərin tikintisinə dair layihələr həyata keçirilmişdir. Buna baxmayaraq, Lahorda hava çirkliliyi lokal (yerli) miqyasdan çıxmış və regional səviyyədə problemə çevrilmişdir. | Pakistanın hava çirkliliyi xəritəsi

Fəaliyyət

1 | Hesabatdakı mətnə əsasən suallara cavab verin. a) Bu yazıda hansı çirklənmədən bəhs olunub? Siz hansı çirklənmə növlərini tanıyırsınız? b) Çirklənmənin səbəbi nədir və onun hansı mənfi təsirləri var? c) Sizcə, Ümumdünya Səhiyyə Təşkilatı hansı tövsiyələri verə bilər?
2 | A şəklinə görə sualları cavablandırın və tapşırıqları yerinə yetirin. a) Şəkil haqqında nə deyə bilərsiniz? b) Şəklin yerləşdiyi yeri B xəritəsində tapın. c) B xəritəsində havanın çirklənmədiyi ərazilər də əks olunmuşdur. Sizcə, xəritədə bu ərazilər nə üçün təsvir olunub?