İzahetmə |  |

Çöl tədqiqatı öyrəndiyiniz bilik və bacarıqları daha da təkmilləşdirməyə imkan verir. Problemləri həll etmək üçün ərazidən zəruri məlumatlar toplamaq lazımdır. Daha dəqiq nəticələr əldə etmək üçün toplanan məlumatlar qruplaşdırılır. Məzmununa görə onlar iki tipə bölünür. Bunlar kəmiyyət və keyfiyyət tipli məlumatlardır.

Sorğu anketinin nümunəsi | Kəmiyyət tipli məlumatlar hesablanan, dəqiqliklə ifadə edilə bilən, başqa sözlə, ədədlərlə verilən məlumatlardır. Məsələn, çayın eni, tarixi abidələrin sayı, əhali sayı və s. buna aiddir. Keyfiyyət tipli məlumatlar isə daha çox rəyə, təsvirə və yaşanmış təcrübəyə əsaslanan məlumatlardır. Məsələn, ərazinin eskizləri, sxemləri və fotoşəkilləri, söz və işarələrlə ifadə olunan anket-sorğuları, müsahibə nəticələri və s. buna aiddir. Tədqiqat sualına uyğun məlumatlar toplandıqdan sonra bu məlumatlar müxtəlif üsullarla təhlil olunur. Məktəbin yerləşdiyi ərazinin eskizi

Fəaliyyət

1 | A və B təsvirlərinə əsasən sualları cavablandırın. a) Sizcə, A təsvirindəki sorğu anketi hansı tədqiqat sualı əsasında tərtib olunmuşdur? b) A təsvirindəki sorğu anketi 57-ci səhifədəki hansı şəklə aid edilə bilər? c) 57-ci səhifədəki həmin şəklə əsasən sorğu B şəklindəki hansı məntəqədə (X, Y, Z) aparılmışdır? d) A və B təsvirləri hansı tip məlumatlara uyğun gəlir? Fikrinizi əsaslandırın.
2 | Cədvəlin xanalarına uyğun ifadələri müəyyən edin.
a. Əraziyə aid çəkdiyiniz eskiz c. Əraziyə aid peyk şəkilləri e. Ərazidəki insanlarla müsahibə g. Statistikaya əsasən əhali sayı | b.Ərazidən keçən avtobusların sayı d. Əraziyə aid jurnalda dərc olunan nəqliyyat sayı f. Tədqiqat ərazisindəki ağacların sayı h. Ərazinin internetdəki baş planı
| Kəmiyyət | Keyfiyyət
Birinci mənbə |  |
İkinci mənbə |  |