# BÖLMƏ # 3 | # ÇÖL TƏDQİQATI Yaşadığınız ərazini necə öyrənə bilərsiniz?

Coğrafi bilik və bacarıqlar ətraf mühitdən səmərəli istifadə etmək üçün imkanlar yaradır. Coğrafi bacarıqlardan biri də ərazinin təcrübi üsulla öyrənilməsidir. Məsələn, çaylar insan həyatı üçün ən önəmli təmiz su ehtiyatlarından biridir. Çayların öyrənilməsi isə gələcəkdə onlardan səmərəli istifadəni asanlaşdırar. Şəkildə şagirdlər bu məqsədlə çayda müxtəlif alətlərin köməyi ilə ölçmə işləri aparırlar. Təbiətdə aparılan araşdırma zamanı fərqli metod və alətlərdən istifadə olunur.
• Şəkildə şagirdlər çayda hansı ölçmə işlərini yerinə yetirirlər? Bəs müəllim nə edir?
• Şagirdlər çayın enini necə ölçürlər? Onlar hansı vasitələrdən istifadə edirlər?
• Siz çayda tədqiqat aparmaq üçün hansı plan tərtib edərdiniz? Sizcə, bu planda nələri əhatə etmək lazımdır?
• Ərazinin öyrənilməsi zamanı hansı təhlükələrlə üzləşmək olar?