# BÖLMƏ # 4 | ## KAİNATI SEYR EDİRƏM Kainatın sonu varmı?

Kainat planetləri, ulduzları, qalaktikaları, "qara dəliklər"i, eləcə də həyat formalarını və cansız maddələri özündə birləşdirən bir məkandır. Kainat nəhəngdir, onun ölçüsünü təsəvvür etmək çətindir. Kainat daim dəyişir və inkişaf edir. Biz də kainatın bir hissəsi olan Yer planetində yaşayırıq. Kainatda baş verənlər bizə də təsir edir.
• Şəkillərdəki hansı səma cisimlərini tanıyırsınız?
• İnsanlara məlum olan səma cisimlərindən başqa, yenilərini kəşf etmək olarmı?
• Necə düşünürsünüz: Yer planetindəki hansı proses və hadisələr səma cisimlərinin təsiri ilə baş verir?
• Səma cisimlərinin birinə getmək imkanınız olsa, hansını seçərdiniz?