|  | Mövzu
| BÖLMƏ 3 | # 3.1
| # ƏRAZİDƏ TƏDQİQAT

Dərsə başlarkən |  |

Zirvə yolundakı düşərgələr Alpinist-turistlər zirvəyə qalxarkən çətin hava şəraitinə uyğunlaşmaq üçün dayanır və fasilələrlə istirahət edirlər. Bu məqsədlə yolboyu düşərgələr qururlar. Zirvəyə qalxma prosesi həftələrlə, hətta aylarla davam edə bilər. Bu müddətdə yolboyu dağ yamacları tərk edilmiş çadırlar, atılmış boş plastik qablar və başqa tullantılarla dolur. Hesablamalara görə, hər turist təqribən 7-8 kiloqram zibil atır. | Asiyanın altı ölkəsində yerləşən və 2400 km məsafəyə qədər uzanan Himalay dağları dünyanın ən yüksək dağlarıdır. Onun ən yüksək zirvəsi 8849 metrə yaxındır. Bu zirvəni tibetlilər “Comolunqma”, nepallılar isə "Saqarmata" adlandırırlar. Yerli dillərdə "Yer Tanrısı" mənasını verir. Avropada isə "Everest" kimi tanınır. Himalay dağları Nepalda təbiəti qorumaq məqsədilə 1976-cı ildə "Saqarmata" Milli Parkı yaradılmışdır. Xüsusilə son illərdə alpinist və dağ turizmi ilə məşğul olanların bu yerlərə marağı daha da artmışdır. Comolunqma zirvəsinin ətrafı "dünyanın ən yüksəkdə yerləşən zibilliyi" də adlandırılır. Ərazidə zibil qalıqları

Fəaliyyət

1 | Tapşırıqları yerinə yetirin. a) B şəklinə və mətnə əsasən düşərgələrdəki çirklənmənin hündürlüyə görə necə dəyişdiyini izah edin. b) Miqyasına görə çirklənmənin hansı məkanda daha çox baş verdiyini müəyyən edin. c) İnternetdə olan xəritələrdən Everest zirvəsini və ora aparan yolları tapın.
2 | C şəklinə nəzər salın. a) Şəkildə gördüyünüz ərazi sizə necə təsir göstərir? Fikirlərinizi müzakirə edin. b) Nə üçün Comolunqma zirvəsinin ətrafı "dünyanın ən yüksəkdə yerləşən zibilliyi" adlandırılır? c) Bu ərazidə tullantı problemini tədqiq etmək üçün hansı işləri görməyi təklif edərdiniz?
3 | İstirahət etdiyiniz ərazilərdə bənzər problem görmüsünüzmü? Onun həlli üçün nə etdiniz?