İzahetmə |  |  |  | HARADA YAŞAYIRIQ? |

Məkan coğrafiyanın əsas anlayışlarından biridir. Otağımız, yaşadığımız bina, kənd, şəhər, ölkə, Yer kürəsi məkandır. Coğrafiya məkanda obyektlərin yerləşməsini, onların nə üçün burada olduğunu və zamanla necə dəyişdiyini öyrənir. Məkanı fiziki, xəyali və virtual olaraq qruplaşdırmaq mümkündür.

Çalışma otağı |  | Yer kürəsi |  | Günəş sistemi

Fiziki məkan ətrafda olan obyekt və hadisələri əhatə edən maddi məkandır. Fiziki məkan təbii və sosial-iqtisadi (insan fəaliyyəti nəticəsində yaradılan) obyektlərdən ibarətdir. Dağlar, düzənliklər, çaylar və s. təbii məkanı əmələ gətirən komponentlərdir. Binalar, parklar, istirahət zonaları sosial məkana, müəssisələr, banklar, zavodlar, fabriklər isə sosial-iqtisadi məkana aiddir. |

Fəaliyyət

1 | Məkanı öz sözlərinizlə ifadə edin.
2 | A, B və C şəkillərinə əsasən suallara cavab verin. a) Şəkillərdəki məkanları ölçüsünə görə böyükdən kiçiyə doğru necə sıralamaq olar? b) Şəkillərdəki məkanların formaları (kub, kuboid, kürə və s.) barədə nə deyə bilərsiniz? c) Şəkillərdəki məkanların hər üçündə eyni vaxtda mövcud olmaq mümkündürmü? Fikrinizi əsaslandırın.
3 | D şəklinə əsasən suallara cavab verin. a) Şəkildə hansı obyektlər təsvir edilmişdir? b) Onların hansı məkanlara aid olduğunu müəyyən edin. c) Şəklə necə ad verərdiniz?
4 | Verilmiş obyektləri yerləşdiyi məkanın xüsusiyyətinə görə qruplaşdırın:
yol |  | çay |  | körpü |  | səhra
park |  | okean |  | məktəb |  | meşə
Təbii obyektlər | Sosial-iqtisadi obyektlər
1. | 2.