İzahetmə |  |

| İSTİQAMƏTLƏR Plandan istifadə etmək və ya planı tərtib etmək üçün istiqamətləri müəyyən etmək vacibdir. İstiqamətləri müəyyən etmək üçün isə, ilk növbədə, üfüqün cəhətlərini bilmək lazımdır. Üfüq məhəldə gözlə görünən açıq ərazidir. Üfüqün 4 əsas cəhəti vardır: şimal, cənub, şərq, qərb. Əsas cəhətlərdən başqa, aralıq cəhətlər də vardır. Məsələn, şimal və şərq istiqamətləri arasındakı cəhət şimal-şərq adlanır və s.

Planda şimal – cənub istiqaməti planın kənarında ox işarəsi ilə göstərilir. Oxun yuxarı ucu şimalı, aşağı ucu cənubu, sağ tərəfi şərqi və sol tərəfi qərbi göstərir.
Əsas cəhətlər aşağıdakı kimi təsvir edilir:

Şimal | Cənub | Şərq | Qərb

Aralıq istiqamətlər aşağıdakı kimi təsvir edilir:

Şimal-şərq | Cənub-şərq | Şimal-qərb | Cənub-qərb

Fəaliyyət

1 | Səh. 28-də A planına əsasən müəyyən edin: a) Ticarət mərkəzi Tofiq Bəhramov adına stadiondan hansı istiqamətdə yerləşir? b) Sənan evdən idman zalına getmək üçün hansı istiqamətlərdə hərəkət etməlidir?
2 | İbrahim şimal-şərq istiqamətə doğru 50 metr hərəkət edərək, sonra əks istiqamətdə geri qayıtdı. O, geri qayıdanda hansı istiqamətdə hərəkət etdi?
3 | Evdən məktəbə getmək üçün istiqamətlərin ardıcıllığını müəyyən edin.
4 | 27-ci səhifədəki xəritəyə əsasən Türkiyənin Azərbaycandan hansı istiqamətdə yerləşdiyini tapın.