İzahetmə |  |  |  | XƏRİTƏ NECƏ TƏRTİB EDİLİR? |

Coğrafi enliklər və uzunluqlar obyektin Yer səthindəki coğrafi koordinatlarını ifadə edir. Coğrafi koordinatların köməyi ilə obyektin mövqeyi müəyyən edilir. Yerin şimal və cənub coğrafi qütbləri istisna olmaqla Yer səthindəki bütün obyektlərin öz koordinatları var. Şimal və Cənub qütb nöqtələrinin isə yalnız coğrafi enliyi (90°) var.
Hazırda müasir texnologiyalar vasitəsilə məntəqələrin coğrafi koordinatlarını yüksək dəqiqliklə təyin etmək mümkündür. Bu, QMS naviqasiya sistemi ilə həyata keçirilir. Yer səthində istənilən nöqtənin mövqeyini tapmaq üçün CİS-dən istifadə etmək olar. CİS proqramlarında yaradılan rəqəmsal xəritələrdən istifadə zamanı obyektin coğrafi koordinatlarını daxil etdikdə obyektin özü monitorda görünür.
Fəaliyyət

1 | A şəklinə əsasən suallara cavab verin. a) A, B, C, D nöqtələrinin coğrafi koordinatları neçə dərəcədir? b) C nöqtəsindən K nöqtəsinə qədər neçə dərəcədir? c) A nöqtəsindən C nöqtəsinə qədər neçə dərəcədir?
2 | A və B məntəqələrindən eyni vaxtda havaya qalxan iki təyyarə bərabər sürətlə uyğun paralellər üzrə şərqə doğru uçaraq Yer kürəsini tam bir dövr etdi. Onlardan hansı başlanğıc nöqtəyə daha tez qayıtdı? Səbəbini izah edin.
3 | B və D məntəqələrindən eyni vaxtda və bərabər sürətlə iki təyyarə şimal istiqamətində havaya qalxdı. Hansı təyyarə Şimal qütbünə daha tez çatar?