# BÖLMƏ # 1 | # MƏKANI TANIYAQ Yaşadığınız məkanı necə tanıyırsınız?

İnsanların istifadə etdiyi onlayn xidmətlərdən biri də taksilərdə tətbiq olunan GPS (Global Positioning System – Qlobal Mövqetəyinetmə Sistemi, yaxud QMS) izləmə sistemidir. Bu sistem yaxınlıqdakı taksilər haqqında məlumat əldə edir və operator vasitəsilə sərnişinə ötürür. O həmçinin taksinin sərnişinin yanına nə vaxt çatacağını müəyyən edir və bu barədə məlumat verir. Avtomobilində QMS olan taksi sürücülərinə sərnişinin gedəcəyi ünvanı vermək kifayətdir. "Ağıllı" telefonlar marşrutu özləri dəqiq müəyyən edir. Şəkildə təsvir olunan QMS cihazı da məhz bu məqsədlə istifadə edilir.
• Taksi sifariş edərkən sürücüyə hansı məlumatlar vermək lazımdır?
• Sürücünün "Hara gedəcəksiniz?" sualına cavab vermək üçün sizdə hansı məlumatlar olmalıdır?
• Yolboyu hansı təbii, sosial-iqtisadi obyektlər ola bilər?
• Yaşadığınız yeri necə təsvir edərdiniz?