BÖLMƏ 2 | Məkanın bələdçisi |

|  | ŞƏRTİ İŞARƏLƏR Planda obyektləri təsvir etmək üçün müxtəlif simvollardan istifadə edilir. Belə simvollar şərti işarə adlanır. Şərti işarələri, adətən, aid olduğu obyektin görüntüsünə bənzədirlər. Şərti işa rələr 3 qrupa ayrılır: konturlu, xətti və miqyassız. 1. Yer səthində böyük sahəsi olan ərazilər kiçildilərək planda konturlu şərti işarələrlə təsvir olunur. Planda belə işarələrlə təsvir olunan obyektlərin sahəsini hesablamaq mümkündür. 2. Zolaq şəklində uzanan obyektlər planda xətti şərti işarələrlə təsvir olunur. Bu şərti işarələr vasitəsilə verilən obyektin uzunluğunu təyin etmək olar. 3. Məhəldə aydın seçilən bəzi obyektlər miqyassız şərti işarələrlə göstərilir. Miqyassız şərti işarələrin ölçüləri kiçik olsa da, bu işarələrlə obyektləri təsvir etmək vacibdir. Belə şərti işarələrin köməyi ilə planda körpü, tunel, müəssisə və başqa obyektlərin yalnız yerini müəyyən etmək mümkündür.

2 | Səh. 28-də A planında təsvir olunan şərti işarələri müəyyən edin və qruplaşdırın.
konturlu | xətti | miqyassız
3 | Evinizdən məktəbə qədər yolboyu hansı obyektlərin olduğunu yada salın və onları şərti işarələrlə təsvir edin.