BÖLMƏ 2 | Məkanın bələdçisi |

Plan və xəritələrdə məsafələri ölçməklə miqyasa əsasən Yer səthindəki həqiqi məsafəni hesablamaq mümkündür. Ədədi və izahlı miqyaslardan istifadə etməklə həqiqi məsafəni belə tapmaq olar:

1. Plan üzərində iki məntəqə arasında olan məsafə xətkeşlə ölçülür və neçə santimetr olduğu müəyyən edilir. 2. Müəyyən edilən məsafə planın miqyasına vurulur. |  | Xətti miqyas vasitəsilə məsafə təyin olunarkən heç bir hesablama aparmaq tələb olunmur. Bunun üçün əvvəlcə pərgarla plandakı məsafə ölçülür (a) və daha sonra pərgar xətti miqyasın üzərinə qoyulur (b).

6 | Səh. 28-də A planında Sənanın evindən stadiona qədər getdiyi yolun həqiqi uzunluğunu hesablayın.
7 | Siz hansı miqyasdan istifadə etdiniz? Seçiminizi əsaslandırın.
8 | Miqyası 1 : 250 000 olan xəritə üzərində iki obyekt arasında 5 sm məsafə var. Obyektlər arasında həqiqi məsafəni hesablayın.
9 | 1 sm-də 10 m izahlı miqyasını nəzərə alın: a) Sinif otağının uzunluğunu və enini kağız üzərində təsvir edin. b) Yaşadığınız binanın uzunluğunu və enini kağız üzərində təsvir edin.
10 | Yer səthində A və B məntəqələri arasında həqiqi məsafə 3000 km-dir. Bu məsafə 1 : 6 000 000 miqyaslı xəritədə neçə santimetrə uyğundur?
11 | Turist 6 km/saat sürətlə 4 saat yol getdi. Bu yolun uzunluğu 1 : 200 000 miqyaslı xəritədə neçə santimetrdir?