İzahetmə |  |  |  | ÇÖL TƏDQİQATI NƏDİR? |

Coğrafiyada ərazini öyrənmək məqsədilə aparılan metodlardan biri çöl tədqiqatıdır. Çöl tədqiqatı bilavasitə ərazidə aparılan praktik işlərdir. Tədqiqat işləri ətraf mühit və insan fəaliyyətinə dair tədqiqatçının qeydlər aparmasını, toplanan məlumatların təhlilini və şərhini əhatə edir. Bəs çöl tədqiqatını necə aparırlar? Çöl tədqiqatını verilən mərhələlərlə həyata keçirmək mümkündür: Tədqiqat sualının qoyulması |

Təbii və sosial-iqtisadi problemlərin irəli sürülməsi mərhələsidir. Burada tədqiq etmək istədiyiniz coğrafi hadisə və proseslərə aid araşdırma sualını müəyyən etmək vacibdir.
Çöl tədqiqatı üçün suallardan nümunələr
Fəaliyyət

1 | Mətni oxuyun və suallara cavab verin. “Su olmadan həyat mövcud ola bilməz. Planetimizdə iki növ su mövcuddur: içməli (şirin) və duzlu su. Okeanlar çox sahə tutsa da, suları duzludur. İnsanlar sudan sənaye, suvarma, məişət məqsədləri üçün istifadə edirlər. Buna görə də Yer kürəsində içməli suyun miqdarı ildən-ilə azalır. Bu təbii sərvəti qorumaq və ondan qənaətlə istifadə etmək hər bir insanın borcudur”. a) Mətndə baş verə biləcək hansı problemdən bəhs edilmişdir? b) Mətnə uyğun hansı tədqiqat sualları tərtib edə bilərsiniz?
2 | A xəritəsindəki nümunələrə qlobal miqyaslı problemlərə aid bir neçə tədqiqat sualı əlavə edin.
3 | Yaşadığınız əraziyə məxsus iki tədqiqat sualı təklif edin. Sinif yoldaşlarınızla sualların çöl tədqiqatı üçün uyğunluğunu müzakirə edin.