# BÖLMƏ # 2 | # MƏKANIN BƏLƏDÇİSİ Məkan necə təsvir edilir?

İnternet sizə evinizdən çıxmadan dünyanı virtual gəzməyə, başqa ölkələrə səyahət etməyə, yeni dostlar tapmağa imkan verir. Siz istədiyiniz vaxt dünyanın hər hansı bir yerinə "səyahət" edə bilərsiniz. Bunun üçün sizə bilik və bacarıqlarınız kömək edə bilər. Leyla Bakıdan İstanbula yeni tanış olduğu dostlarının yanına getməyi planlaşdırır. Şəkillərdə bu səyahətin mərhələləri təsvir olunmuşdur.
• Şəkildəki səyahəti reallaşdırmaq üçün, ilk növbədə, nə etmək lazımdır?
• Səyahəti hansı ardıcıllıqla yerinə yetirmək olar?
• Məkanın təsviri üçün hansı vasitələr sizə kömək edə bilər?
• Gündəlik həyatınızda xəritələrdən istifadə edirsinizmi? Bunu hansı məqsədlə edirsiniz?