Dərinləşdirmə |  |  |  | PLANIN TƏRTİB EDİLMƏSİ |

Praktik iş: sinif otağının planının tərtib edilməsi Ləvazimat: kompas, ruletka, karandaş, xətkeş, planşet, pozan 1. Planşet üçün ölçüsü 40×40 sm olan qalın karton, yaxud faner parçası götürüb üzərində ağ kağız yerləşdirin. 2. Planşetin sağ yuxarı küncünə “şimal – cənub” oxunu çəkin. 3. Planda təsvir edəcəyiniz əşyaların (lövhə, müəllim stolu, divarlar və s.) şərti işarələrini müəyyən edin. |

Obyektlər | Şərti işarələri
lövhə |
müəllim stolu |
partalar |
qapı |
pəncərələr |
proyektor |
dolab |

4. Miqyası müəyyən edin. Bunun üçün obyektləri neçə dəfə kiçiltməyin lazım olduğunu hesablayın. Ən uzun məsafəni, məsələn, sinfin yan divarlarının uzunluğunu vərəqin uzunluğuna bölün. Məsələn, tutaq ki, sinif otağının yan divarının uzunluğu 8 metr (800 sm), vərəqin uzunluğu isə 20 sm-dir. Bu halda miqyası hesablamaq üçün bu iki ölçünün nisbəti tapılır. 800 : 20 = 40. Miqyas 1 : 40 olacaq.
5. Miqyası planşetin aşağı hissəsində yazın.
6. Ölçü lentindən (ruletka) istifadə edərək tələb olunan məsafələri ölçün və göstəriciləri aşağıdakı kimi cədvəldə yazın:

Ölçülər | Həqiqi məsafə | 1 : 40 miqyasına uyğun olaraq plandakı ölçü
sinif otağının uzunluğu | 8 metr | 800 sm : 40 = 20 sm
sinif otağının eni |  |
lövhənin uzunluğu |  |
qapının eni |  |
pəncərənin eni |  |
lövhə ilə birinci parta arasında məsafə |  |

7. Sinifdə olan digər əşyalar üçün şərti işarələri seçin.
8. Kompasdan istifadə edərək sinif otağının şimal hissəsində olan divarı təyin edin və planın yuxarı hissəsində çəkin.
9. Digər divarları da miqyasa uyğun kiçildərək çəkin.
10. Şərti işarələrdən istifadə edərək obyektləri planda təsvir edin.