BÖLMƏ 2 | Məkanın bələdçisi |

Dəyərləndirmə
Xəritədə ispan dənizçisi Xristofor Kolumbun səyahət marşrutu göstərilmişdir. X.Kolumbun səyahətinin coğrafiya elminin inkişafında mühüm rolu var. Onun 1492-ci ildə "Yeni dünya"nın, yəni Amerikanın kəşf edilməsində xidmətləri əvəzsizdir. Lakin X.Kolumb ömrünün sonuna kimi yeni torpaqları kəşf etdiyini bilmədi. O hesab edirdi ki, gəmiləri qərbə doğru üzərək Hindistana çatmışdı. Amerikanın yeni qitə olması fikri Ameriqo Vespuççiyə aiddir. O bu torpaqlara səfər etdikdən sonra avropalılara oranın yeni ərazilər olduğunu sübut edə bildi.

1 | X.Kolumb səyahət müddətində hansı yarımkürələrdə hərəkət etmişdi?

2 | Səyyah İspaniyadan səfərə başlamışdı. İspaniyanın paytaxtının coğrafi koordinatlarını təyin edin.

3 | X.Kolumbun gəmiləri hansı istiqamətə doğru gedirdi?

4 | Xəritənin miqyasından istifadə edərək Avropadan Şimali Amerikaya olan məsafəni hesablayın.

5 | Xəritənin köməyi ilə X.Kolumbun səfərinə dair əlavə məlumat əldə edin.

6 | X.Kolumb Hindistanın hansı hissəsində olduğunu düşünürdü?

7 | Amerika qitəsi Ameriqo Vespuççinin adı ilə adlandırılmışdır. Sizcə, bu, ədalətlidirmi? Fikrinizi əsaslandırın.