BÖLMƏ 3 | Çöl tədqiqatı |

| Çöl tədqiqatı, əsasən, lokal ərazilərdə həyata keçirilir. Təqdiqat zamanı təbiətlə birbaşa əlaqədə olmaq kifayət qədər maraqlı olsa da, bunun müəyyən riskləri də mövcuddur. Məsələn, sürüşmə, həşərat hücumu, sel, nəqliyyat hadisələri kimi bir çox təhlükələrlə üzləşmək mümkündür. Ona görə də tədqiqatın sonuna kimi təhlükəsizlik qaydalarına əməl etmək çox vacibdir. Təhlükəsizlik qaydaları fəaliyyətin həyata keçirildiyi ərazidən asılı olaraq dəyişə bilər. Bu da həmin tədqiqatın məqsədi ilə sıx bağlıdır. Dağlıq ərazidə, meşədə, çay sahilində, şəhərdə və s. yerlərdə aparılan fəaliyyətlərin təhlükəsizlik qaydaları bir-birindən fərqlənir. Tədqiqat zamanı bəzi ümumi təhlükəsizlik E qaydalarını nümunə göstərmək olar.

1 | Tədqiqatın qruplar şəklində həyata keçirilməsi
2 | Tədqiqatın günün işıqlı saatlarında aparılması
3 | Əraziyə və hava şəraitinə uyğun geyinmək
4 | Hər hansı şübhəli əşya və ya canlı ilə təmas qurmamaq
5 | Təcili əlaqə üçün ünvan və telefon nömrəsinin olması
6 | İlkin tibbi yardım çantasının olması

3 | D və E şəkillərində şagirdlər hansı təhlükələrlə üzləşmişlər?
6 | Meşədə tədqiqat aparan zaman hansı təhlükələrlə qarşılaşmaq olar?
5 | "Tədqiqat alətlərinin əksəriyyəti həm də təhlükəsizlik ləvazimatıdır" ifadəsi haqqında nə deyə bilərsiniz? Cavablarınızı sinif yoldaşlarınızla müzakirə edin.
6 | Nəqliyyatın sıx olduğu ərazidə tədqiqat aparmaq nəzərdə tutulur. Bu zaman F şəklində təsvir olunan hansı təhlükəsizlik ləvazimatından istifadə etmək olar?
7 | 53-cü səhifədəki şəklə nəzər salın. Hansı tədqiqat alətlərindən istifadə edildiyini müəyyənləşdirin.