BÖLMƏ 2 | Məkanın bələdçisi |

| Səhər tezdən üzü günçıxan tərəfə dayansanız, şərq istiqamətinə baxmış olarsınız. Əllərinizi yana açsanız, arxanızda qərb, sağ tərəfinizdə cənub, sol tərəfinizdə isə şimal istiqamətləri olacaq.

Gecələr də üfüqün cəhətlərini təyin etmək mümkündür. Bunun üçün səmada iri və parlaq ulduzlardan biri olan Qütb ulduzunu tapmaq lazımdır. Bu ulduz daim Şimal qütbü üzərində göründüyü üçün şimal istiqamətini ona əsa sən müəyyən etmək olar. |  |

| İstiqamətləri təyin etmək üçün xüsusi cihazdan – kompasdan istifadə olunur. Rəqəmsal xəritələrdə və naviqasiya sistemlərində isə istiqamətlər rəqəmsal kompasların köməyi ilə təyin edilir. Kompasdan tikinti işlərində, dəniz və hava nəqliyyatında, geoloji axtarışlar zamanı, alpinizm və turizm sahələrində də geniş istifadə olunur. Bu cihaz xüsusilə buludlu hava şəraitində, internet şəbəkəsinin olmadığı yerlərdə daha əlverişlidir.

Kompasdan dəmir əşya və elektrik xətlərinə yaxın yerlərdə istifadə etmək məqsədəuyğun deyil. Bu materiallar kompasın əqrəbinə təsir edərək cəhətləri düzgün göstərməyə mane olur.

5 | Kompasdan istifadə etməklə məktəbinizin giriş qapısının içəridən hansı istiqamətdə açıldığını təyin edin.
6 | B şəklinə nəzər salın və yataq otağınızın pəncərəsinin hansı istiqamətə baxdığını müəyyən edin.
7 | Qatarda gedərkən Qütb ulduzu sizdən sol tərəfdə görünür. Qatarın hərəkət istiqamətini necə müəyyən etmək olar?
8 | Qədim zamanlarda və müasir dövrdə istiqamətlərin necə təyin olunduğunu müzakirə edin.

9 | E şəklində təsvir edilən avtomobil hansı istiqamətdə hərəkət edir? Fikrinizi əsaslandırın. |