İzahetmə |  |  |  | PLANETİMİZ NECƏ TƏSVİR EDİLİR |

| Yer kürəsinin ölçüləri, forması, insanların harada və necə yaşaması səyyah və alimləri həmişə maraqlandırıb. Onlar öz fikirlərini, kəşf və tədqiqatların nəticələrini təkcə yazılı şəkildə deyil, həm də qrafik şəkildə təsvir etmişlər. Bunun üçün onlar müxtəlif xəritə və sxemlər yaratmışlar. Xəritə şərti işarələrdən istifadə etməklə Yer səthinin kiçildilmiş təsviridir. Miletli Hekateyin 2500 il əvvəl çəkdiyi “xəritə”

| Əsrlər boyu tacir və səyyahlar yeni ərazilər haqqında məlumat toplayırdılar. Yeni kəşflər və tədqiqatlar xəritələrdə də öz əksini tapırdı. Nəticədə Yer haqqında fikirlər daim dəyişir, xəritələr təkmilləşirdi. Bizim eradan əvvəl 220-ci ildə yunan coğrafiyaçısı Eratosfenin çəkdiyi xəritə

| Müasir dövrün dünya xəritəsində 7 qitə və onları əhatə edən okeanlar – Dünya okeanı təsvir edilir. Dünya okeanı 5 hissəyə ayrılır. Müasir dünya xəritəsi

Fəaliyyət

1 | A və B şəkillərindəki xəritələri müqayisə edin: a) iki oxşar əlamət tapın b) iki fərqli əlamət tapın
2 | Eratosfenin xəritəsində coğrafi adlar daha çox yazılmışdır. Bunun səbəbini necə izah edə bilərsiniz?
3 | B və C xəritələrini müqayisə edin: a) Eratosfenin xəritəsində hansı üç quru hissəsi göstərilib? b) Qədim xəritədə hansı quru hissələri yoxdur? Fikrinizi əsaslandırın. c) C təsvirində təqdim olunan müasir xəritə haqqında fikrinizi bildirin və onun necə tərtib edilməsi ilə bağlı fərziyyələrinizi müzakirə edin.