BÖLMƏ 2 | Məkanın bələdçisi |

Coğrafi koordinatlar. Paralel və meridianlar Yer kürəsindəki istənilən nöqtənin mövqeyini dəqiq müəyyən etməyə imkan verir. Meridianlara əsasən obyektlərin coğrafi uzunluğunu müəyyən etmək olar. Coğrafi uzunluq Qrinviç meridianından ölçülür. Onun coğrafi uzunluğu 0°-dir. Buna görə də bu meridian Başlanğıc, Qrinviç və ya 0° meridianı adlanır. Coğrafi uzunluqlar 0° – 180° arasında dəyişir. Eyni meridian üzərində olan bütün coğrafi obyektlərin coğrafi uzunluğu eynidir.

Şərq və Qərb yarımkürəsi 0° meridiandan sağa tərəf (şərqə) 180°-yə qədər yerləşən bütün coğrafi obyektlər şərq uzunluğuna (ş.u.) malikdir. 0° meridiandan sola tərəf (qərbə) 180°-yə qədər yerləşən bütün coğrafi obyektlər qərb uzunluğuna (q.u.) malikdir. |  | Paralellər obyektlərin coğrafi enliyini ifadə edir. Coğrafi enliklər ekvatordan ölçülür. Ekvatorun coğrafi enliyi 0°-dir. Coğrafi enliklər 0° – 90° arasında dəyişir. Eyni paraleldə yerləşən obyektlərine coğrafi enliyi eynidir. Şimal və Cənub yarımkürəsi Şimal yarımkürəsində olan bütün obyektlər şimal enliyinə (şm.e.) malikdir. Cənub yarımkürəsində yerləşən bütün obyektlər cənub enliyinə (c.e.) malikdir.

3 | Şəkil B-də a, b, c, n nöqtələrinin coğrafi uzunluqlarını tapın.
4 | Şəkil B-də e, d, f, m nöqtələrinin coğrafi uzunluqlarını tapın. Nöqtələrin ümumi xüsusiyyətini müəyyən edin.
5 | Şəkil C-də a, b, c, d, e, f nöqtələrinin coğrafi enliyini tapın.
6 | Şəkil B-də e və f nöqtələrinin oxşar və fərqli xüsusiyyətləri nədir?
7 | Şəkil C-də b və e nöqtələrinin fərqli xüsusiyyətləri nədir?
8 | С şəklində hansı nöqtələr eyni coğrafi enlikdədir?