Dərinləşdirmə |  |  |  |  | ÇİN MÜTƏXƏSSİSLƏRİNİN UĞURLARI |

2019-cu ilin yanvarında Çin dövləti Ayın Yerdən görünməyən, qaranlıq tərəfinə kosmik gəmi endirməklə böyük bir yenilik etdi. İndiyə qədər tədqiqatçılar Ayın görünən hissəsindən götürülən nümunələri tədqiq edirdilər və süxurların tərkibində Yerlə əlaqəli heç nə olmadığını düşünürdülər. Lakin çinli mütəxəssislər “Change-4” eniş aparatı vasitəsilə Aydakı Fon Karman kraterində daha dərində olan süxurlardan nümunələr götürməyi bacardılar. İndiyə qədər Aydan götürülən süxurlardan fərqli olaraq onların minerallarla zəngin olduğu aşkar edildi. Bu süxurların tərkibi Yerdə olanlara çox bənzəyir. Bu isə mineral ehtiyatlar mənbəyinin aşkar edilməsi deməkdir. Gətirilən nümunələr Ayın yaranması haqqında məlumat vermək üçün çox əhəmiyyətlidir. Hazırda Çin Milli Kosmik İdarəsi Ay mütəxəssislərini beynəlxalq əməkdaşlığa çağırır.
Fəaliyyət

1 | Aydan gətirilən süxurların Yer səthində olanlara bənzəməsi nə üçün tədqiqatçılarda maraq və təəccüb yaratdı?
2 | “Change-4” kosmik aparatının götürdüyü nümunələrin əhəmiyyətini hansı xüsusiyyətinə görə qiymətləndirmək olar?
3 | Çin mütəxəssislərinin tədqiqatlarının bundan əvvəlkilərdən fərqi nə idi?
4 | Gələcəkdə tədqiqatlar hansı istiqamətdə aparıla bilər? Ayda nəyin öyrənilməsini məqsədəuyğun hesab edirsiniz?