İzahetmə |  |  |  | COĞRAFİ MƏKAN NECƏ FƏRQLƏNİR? |

Məkanın xüsusiyyətlərini bilmək üçün onu düzgün təhlil etməyin mühüm əhəmiyyəti vardır. Çünki insanların məskunlaşması, təsərrüfat fəaliyyəti, şəhər planlaşdırılması və s. proseslər məkanda reallaşır. Məkanın aşağıdakı xüsusiyyətləri mövcuddur:

MƏKANDA KOMPONENTLƏRİN MÜXTƏLİFLİYİ Ərazidə yerləşən dağlar, düzənliklər, çaylar, meşələr və s. təbii obyektlərdir. Bunlardan başqa, məkanda şəhərlər, kəndlər, kanallar, əkin sahələri və insan fəaliyyəti nəticəsində yaradılan digər obyektlərdən də var. Belə obyektlər sosial-iqtisadi obyektlərdir. Bütün bu obyektlər məkanda müxtəliflik yaradır. | A. Təbii obyektlər Məkanda komponentlərin qarşılıqlı əlaqələri

MƏKANDA KOMPONENTLƏRİN QARŞILIQLI ƏLAQƏSİ
Məkanın obyektləri bir-biri ilə qarşılıqlı əlaqədədir. Bu əlaqələrin müsbət və mənfi təsirləri ola bilər. Məsələn, Kür çayı boyunca torpaqların nəmliyi meşələrin yaranmasına, Lənkəranda bol yağıntı və sarı torpaqların olması burada sitrus meyvələrinin becərilməsinə, hər hansı ərazidə meşələrin qırılması orada torpağın münbitliyinin itirilməsinə səbəb olur və s.
Fəaliyyət

1 | A təsvirində verilən şəkillərə baxın və sualları cavablandırın. a) Təbii obyektlərin adlarını sadalayın. b) Onlar bir-birindən hansı xüsusiyyətlərinə görə fərqlənir? c) Hansı məkanda isti və quru hava şəraiti mövcud ola bilər?
2 | B şəklini təhlil edin. a) Şəkildəki məkanda komponentlər arasında hansı qarşılıqlı əlaqələr var? b) Məkanda dəyişikliklərə səbəb olan faktları müsbət və mənfi olmaqla qruplaşdırın.
3 | Sizcə, B təsvirindəki məkan insan fəaliyyətinin mənfi təsiri nəticəsində A şəklindəki hansı məkana çevrilə bilər?
4 | Yaşadığınız məkanda komponentlərin qarşılıqlı əlaqəsinə aid nümunələr göstərin.