BÖLMƏ 2 | Məkanın bələdçisi |

QMS ilə məkanın təyin edilməsi | Çox zaman məlumatlar şərti işarələrlə kodlaşdırılaraq ötürülür. Məkanın görüntüləri müasir texnologiyalar vasitəsilə xüsusi peyklərlə çəkilir və qəbul edilən siqnallar kodlaşdırılır. Yer səthindən 20 000 km hündürlükdə hərəkət edən QMS peykləri bu məlumatları toplayaraq mobil telefonlara, kompüterlərə və başqa rəqəmsal qurğulara ötürür.

Keçmiş dövrlərdə xəritələr kartoqraflar tərəfindən uzun müddət ərzində ağır zəhmət hesabına tərtib edilirdi. Müasir xəritələr isə süni peyklərdən alınan məlumatlar əsasında qısa müddətdə hazırlanır. Belə xəritələrin tərtib edilməsi QMS-lər və onların işini təşkil edən peyklər yaranandan sonra mümkün olmuşdur. Təsvirləri əldə etmək üçün bu peyklər Yer səthinin şəklini çəkən xüsusi kameralarla təchiz olunur. Kameradan çəkilən görüntülər kodlaşdırılmış siqnallarla Yerdəki cihazlara ötürülür. Daha sonra kompüterlərdə xəritə yaratmaq üçün nəzərdə tutulan xüsusi proqramların köməyi ilə rəqəmsal xəritələr yaradılır. | Müasir xəritələrin tərtib edilməsi

5 | Mobil telefonunuza yaxın dostunuz və ya qohumunuz zəng edib dəqiq yerinizi soruşarsa, siz bu barədə məlumatı necə bildirərdiniz?
6 | G şəklində sərnişinin taksi sifariş etməsi necə baş verir? Bunun üçün mobil telefonlardan necə istifadə etmək olar?
7 | H təsvirində aparılan əməliyyatı necə izah edə bilərsiniz?