İzahetmə |  |  |  | AY |

Ayda hava və atmosfer yoxdur. Onun ətrafında qazlar (hidrogen və neon) seyrəkdir. Bu səbəbdən Ay səthinə xeyli sayda kosmik cisimlər və qırıntılar düşə bilir. Bu, Ayın səthində özünü göstərir. Ayda temperatur gecələr –160°C-yə qədər soyuyur, gündüzlər isə 120°C-dək qızır. | Ay – Yerin təbii peykidir. Yer planetindən təqribən 385 min km məsafədədir. Ayın yaranmasına dair xeyli sayda fərziyyələr vardır. Bəzi tədqiqatçılar onun Yerdən ayrıldığını, bəziləri Yerin digər planetlə toqquşması nəticəsində yarandığını iddia edirlər. Günəş, Yer və Ayın fəzadakı mövqeyi Ay səthi Ay öz oxu və Yer ətrafında təqribən bir ay müddətində fırlanır. Bu müddətdə Ay Yerdən müxtəlif formalarda görünür. Yerdən Ayın yalnız bir tərəfini görmək mümkündür. Ayın fazaları

Fəaliyyət

1 | A şəklinə əsasən Yerdən Ayın müxtəlif vaxtlarda fərqli görünməsinin səbəbini necə izah edə bilərsiniz?
2 | Ayın səthində çökəkliklərin çox olması B şəklində görünür. Bu nə ilə əlaqədar ola bilər?
3 | Axşam səmaya baxın. Ayın hansı formada olduğunu C şəklinə görə müəyyən edin.
4 | Ayda gecə və gündüz arasında temperatur fərqi nə üçün çox böyükdür?