BÖLMƏ 1 | Məkanı tanıyaq |

Dəyərləndirmə
1 Təbii məkanda istirahət etmək həm çox maraqlı, həm də sağlamlıq üçün faydalıdır. İstirahət zamanı ətraf mühitə qayğı ilə yanaşmaq və ümumi qaydalara riayət etmək vacibdir. Əks halda, atılan məişət tullantıları təbiətdəki canlılara böyük zərər vura bilər. Bunun üçün tullantıları lazımi qaydada toplayaraq xüsusu yerlərə qoymaq, bitki və heyvanlar aləminə qayğı ilə yanaşmaq, yanğın təhlükəsizliyi qaydalarına ciddi əməl etmək lazımdır.
a) Mətndə sadalanan "ətraf mühit", "təbiət", "bitkilər" kimi sözlər hansı məkana aiddir?
b) Mətndə bu məkanın hansı xüsusiyyətlərindən bəhs edilmişdir?
c) Məkanda komponentlərin dəyişikliyi ilə məkanda komponentlərin yayılması arasında hansı fərqlər var?

2 Bakı şəhərindəki Qız qalası paytaxtın tarixi simvollarından biridir. Bu tarixi abidə İçərişəhərdə yerləşir. Şirvanşahlar Sarayı Kompleksi Azərbaycan memarlığının nadir nümunələrindən biridir. Bakıdakı qədim memarlıq inciləri ilə yanaşı, müasir tikililər də şəhərə xüsusi gözəllik verir. Məsələn, “Azərbaycan Milli Xalça Muzeyi”, “Heydər Əliyev Mərkəzi”, “Alov qüllələri”, "Aypara sarayı" və s. belə tikililərdəndir. a) D təsvirindəki şəkilləri rəqəmlərə uyğun olaraq zaman oxunda ardıcıl düzün. b) D təsvirinə hansı sosial-iqtisadi obyektləri əlavə edə bilərsiniz? c) Yaşadığınız məkanda hansı təbii və sosial obyektlər yerləşir? |  |