BÖLMƏ 1 | Məkanı tanıyaq |

Dubay şəhəri MƏKANDA KOMPONENTLƏRİN MÖVQEYİ Məkanda komponent və obyektlərin müəyyən yeri, yəni mövqeyi var. Məkan özü də mövqeyə malikdir. Məkanın mövqeyini müəyyən etmək onun xüsusiyyətlərini anlamağa imkan verir. |  | MƏKANDA BAŞ VERƏN DƏYİŞİKLİK Məkanın mənzərəsi zaman keçdikcə dəyişir. Məkanda dəyişiklik həm təbii proseslər, həm də insan fəaliyyəti nəticəsində baş verə bilər. Məsələn, vulkanların püskürməsi, quraqlıq, buzlaqların əriməsi və s. məkanda dəyişiklik yaradan təbii proseslərdir. Şəhərlərin salınması, yolların, körpülərin, binaların və zavodların tikilməsi, əkin sahələrinin yaradılması isə sosial-iqtisadi proseslərə aiddir. Bu proseslər məkanın mənzərəsini müəyyən zaman ərzində dəyişir. MƏKANDA KOMPONENTLƏRİN YAYILMASI Məkanda təbii komponentlər və sosial-iqtisadi obyektlər müxtəlif istiqamətdə yayılmışdır. Obyektlər həm üfüqi, həm də şaquli (hündürlüyə doğru) istiqamətdə yerləşirlər. Məkanda komponentlərin yayılması

5 | C şəklində Dubay şəhəri təsvir edilmişdir. a) 2005 və 2023cü ilə aid şəkillərdə hansı dəyişiklikləri görürsünüz? b) Bu dəyişikliklərin səbəbləri nə ola bilər?
6 | D təsvirinə əsasən sualları cavablandırın. a) Şəkildə komponentlərin yayılması barədə nə deyə bilərsiniz? b) K və L nöqtələrində təsvir edilən meşələrin yerləşdiyi məkanlar bir-birindən nə ilə fərqlənir? c) Sosial-iqtisadi obyektlərin üfüqi və şaquli yayılması mümkündürmü? İzah edin.
7 | Azərbaycanın siyasi-inzibati xəritəsinə (səh. 83) baxaraq sualları cavablandırın. a) Yaşadığınız şəhər və ya rayonun mövqeyini müəyyən edin. b) Sizə qonaq gəlmək istəyən dostunuza evinizin yerini necə izah edərdiniz?

LAYİHƏ
* Məkanın xüsusiyyətlərini nəzərə alaraq, yaşadığınız yerə aid təqdimat hazırlayın.