İzahetmə |  |  |  | TƏDQİQAT ÇANTANIZ VARMI? |

Çöl tədqiqatı üçün müxtəlif ərazilər seçilə bilər. Məsələn, dağlıq yerlər, meşələr, çay və dəniz sahilləri, şəhər əraziləri və s. Hər bir tədqiqatı aparmaq üçün uyğun alətlərdən istifadə edilir. Tədqiqat zamanı təhlükəsizlik qaydalarına riayət olunmalıdır. Tədqiqatda istifadə olunan ləvazimatları ümumi və xüsusi alətlər olmaqla iki qrupa ayırmaq olar. Ümumi alətlər müxtəlif məzmunlu tədqiqatlarda istifadə oluna bilən ləvazimatlardır. Məsələn, kompas, fotoaparat, qeyd dəftərçəsi, qələm, xəritə və s. Xüsusi alətlər isə, əsasən, eyni məzmunlu tədqiqat işlərində istifadə olunan ləvazimatlardır. |  | Hər bir tədqiqat zamanı istifadə edilən alətlər əsas rol oynayır. Məsələn, hava şəraiti ilə əlaqədar aparılan çöl tədqiqatında "külək torbası" (1), şimşək detektoru (2), termometr (3), yağışölçən (4), qeyd dəftərçəsi, qələm, iqlim xəritələri və s. gərək olur. Çayda tədqiqat fəaliyyəti zamanı isə ştanger (5), ölçü lenti (6), rezin çəkmələr (7), paya (8), qeyd dəftərçəsi, fotoşəkillər, fiziki xəritələr və s. istifadə edilir. Dəqiq nəticələr əldə etmək üçün tədqiqat alətlərinin fəaliyyətə uyğun olması və onlardan düzgün istifadə edilməsi vacib amildir.

Fəaliyyət

1 | Verilmiş alətlərdən hansı tədqiqat sualını araşdırmaq üçün istifadə etmək olar? çəkmə, şimşək detektoru, çınqılölçən (ştanger), termometr, paya, ölçü lenti, yağışölçən.
Əraziyə düşən yağış əkinçilik üçün kifayət edirmi? | Çayın dərəsinin orta və aşağı hissəsində daşların ölçüsü eynidirmi?
2 | B və C təsvirlərinə əsasən cavablandırın. a) Təsvirdəki tədqiqat alətlərinə daha hansıları əlavə edərdiniz? b) Ən azı üç alətin tədqiqatda necə istifadə olunmasına dair fikirlərinizi söyləyin.