BÖLMƏ 1 | Məkanı tanıyaq |

Leylanın təsəvvüründə canlandırdığı məkan İnternet oyunlarını virtual məkanda oynayırlar |  | Xəyali məkan zehnimizdə, təsəvvürümüzdə yaratdığımız məkandır. Təbii və sosial-iqtisadi obyektləri xəyalımızda müxtəlif formada (şəkillə, sözlə) canlandıra bilirik. Məsələn, məktəbdən evinizə qədər olan ərazinin xəyali təsviri, yaşadığınız yerin təsəvvürünüzdə canlandırdığınız xəritəsi (zehni və ya mental xəritə), istirahət etmək istədiyiniz yerin sözlə təsviri və s. xəyali məkanı əmələ gətirir. Virtual məkan fiziki olaraq içində olmadığımız məkandır. Məsələn, internet və veb-səhifələrdə təqdim olunan qlobus və xəritələr, onlayn xidmətlər (e-ticarət, e-hökumət, e-dərslik və s.), CİS və s. virtual məkanın vasitələridir. Bunlar müasir texnologiyalar və internet məkanlardır. Fərqli ölkələrdən olan insanlarla bu məkanlar vasitəsilə əlaqə qurmaq mümkündür. Fiziki, xəyali və virtual məkana aid bilik və bacarıqlarınız obyektlərin mövqeyini (yerləşdiyi ərazini) və formasını, onların bir-biri ilə əlaqəsini müəyyən etməyə imkan verir. Bu isə məkanı aydın təsəvvür etməyə şərait yaradır. Ağdama necə gedəcəyini planlaşdıran ailə

5 | D və E şəkillərinə əsasən tapşırıqları yerinə yetirin. a) D şəklindəki məkan ilə Leylanın təsəvvür etdiyi məkanın oxşar və fərqli cəhətlərini müqayisə edin. b) Evinizlə məktəbiniz arasındakı obyektləri Leylanın düşündüyü kimi təsvir edib dəftərinizə çəkin.
6 | F şəklinə baxaraq fikir bildirin. a) Şəkildəki oyunda hansı obyektlər var? Oyundakı obyektlərlə fiziki obyektlərin fərqi nədir? b) Son oxuduğunuz kitab hansıdır? Kitabda hansı məkan növlərindən bəhs olunur?
7 | G şəklinə görə: Ailə hansı məkandadır və şəkildə daha hansı məkan təsvir edilmişdir?
8 | Yaşadığınız ərazini naviqasiya sistemi vasitəsilə müəyyən edin. Məkanda hansı obyektlər var?